12.000 ΕΡΓΑΤΕΣ ΠΕΘΑΙΝΟΥΝ ΚΑΘΕ ΧΡΟΝΟ ΣΕ ΑΤΥΧΗΜΑΤΑ ΕΞΟΡΥΞΗΣ ΑΝΑ ΤΟΝ ΚΟΣΜΟ.
Μάριο!
Μάριο! Γεια!
Ωραίο πάρτι, Μάριο!
Λόμπος, δώσε μου πάσα!
Εντάξει. Εσκάρλετ!
Εδώ, αριστερά! Άντε!
Λόμπος, εδώ! Εδώ!
Ναι!
Μπράβο, Εσκάρλετ!
Μεγάλη παίκτρια το μωρό μου.
Μάριο!
Λατρεύω τον κώλο σου, Κάτι.
Σ' το έχω ξαναπεί;
Έχεις τον πιο ωραίο κώλο στο Κοπιαπό.
Είσαι τρελός!
-Γεια σου, Μάριο. -Γεια σου, Μανουέλ.
Εμπρός, Κοπιαπό!
Λούτσο.
Αύριο έχω προγραμματισμένο ρεπό,
αλλά θα ήθελα να δουλέψω.
Έχω ανάγκη από λεφτά.
Αύριο;
Ξέρω ότι σου το ζητάνε κι άλλοι, όμως...
Έγινε.
Αυτό ήταν; Δεν θα τσακωθούμε, δηλαδή;
Σιγά μην τσακωθούμε!
Σας ευχαριστώ, Κοπιαπό!
Γεια σου, Τζέσι.
Γεια σου, Δον Χοσέ.
Άλεξ, σου βρήκα δουλειά.
Ο Ροντρίγκο θέλει βοήθεια στο συνεργείο.
Το ξανασυζητήσαμε, μπαμπά.
Και πόσα θα μου δίνει;
Πενήντα τη βδομάδα;
Πιτσουνάκια μου, κάνατε υπέρηχο;
-Αγόρι είναι. -Κορίτσι.
-Αγόρι είναι. -Κορίτσι είναι.
-Αγόρι. -Κορίτσι.
Αγόρι, αγόρι...
Άλεξ, μίλα του.
Εντάξει.
Ροντρίγκο, πώς πάει;
-Μίλησες με τον γέρο σου; -Ναι.
-Πόσα θα μου δίνεις; -Πενήντα τη βδομάδα.
-Θα γίνεις μπαμπάς.
Σταμάτα να δουλεύεις στο ορυχείο.
Γεμίστε το ποτήρι του κυρίου.
Μάριο Γκόμεζ!
Συγχαρητήρια που βγαίνεις στη σύνταξη.
Σαράντα πέντε χρόνια μεταλλωρύχος.
Ο πιο γενναίος.
Γκόμεζ!
Σαράντα έξι!
Σαράντα έξι.
Εμπανάδας!
Με τυρί, κοτόπουλο ή κιμά!
Εμπανάδας!
Με τυρί, κοτόπουλο ή κιμά!
-Καλημέρα, Μαρία. -Εμπανάδας!
Νταρίο...
Ξέρω πως δεν κοιμάσαι, αδελφούλη.
Δεν με νοιάζει αν δεν τα φας.
Θα σε φροντίζω πάντα.
Είναι ζεστά ακόμα.
Με τυρί, κοτόπουλο ή κιμά!
Εμπανάδας!
Γιόνι, ήρθε το λεωφορείο!
Τι θέλει αυτή εδώ;
Μαζί μένουμε τώρα.
Γυναίκα του είμαι, σκρόφα.
Γιατί ταλαιπωρείσαι;
-Σου έφτιαξα κολατσιό. -Το ξέρω.
Του έφτιαξες κολατσιό;
Μου έφτιαξε κολατσιό. Έτσι κάνει πάντα.
Δεν είπα ότι δεν το θέλω.
Παιδιά!
Έρχεται ο Καζανόβας. Κόψτε φάση εδώ.
Πρέπει να βρούμε μια λύση.
Εντάξει!
Γεια σου, Μάριο...
Γιατί δεν βρίσκεις φιλενάδα που να μένει στην άλλη πλευρά της πόλης;
Παραδέξου το, ζηλεύεις.
Πίστεψέ με, όχι.
Μπα...
Σ' αγαπάω!
Δεν πέθανες ακόμα, Σεγκόβια;
Όχι ακόμα, πάστορα.
Κοντεύω.
Βολιβιανέ!
Άχρηστε!
ΟΡΥΧΕΙΟ ΣΑΝ ΧΟΣΕ - 1889
ΕΡΗΜΟΣ ΑΤΑΚΑΜΑ, ΧΙΛΗ 5 ΑΥΓΟΥΣΤΟΥ 2010
ΜΕΡΑ 1Η
Βρήκα αυτό στο Επίπεδο 3.
Και λοιπόν;
Οι καθρέφτες μάς προειδοποιούν πότε κουνιέται το βουνό.
Το ορυχείο είναι παλιό.
Το βουνό θα κουνηθεί.
Κι οι καθρέφτες θα σπάσουν.
Συνιστώ να ελέγξουμε τη ράμπα.
-Μπορεί να... -Η ράμπα είναι στέρεη.
Το ορυχείο αντέχει άλλα 20 χρόνια.
Ίσως υπάρχει κάποιο ελάττωμα στην εσωτερική δομή του όρους.
Μάρκο...
Δουλειά μου είναι να φροντίζω για την ασφάλεια των εργατών.
Λάθος.
Δουλειά σου, Λούτσο,
είναι να φροντίζεις οι εργάτες να βγάζουν 250 τόνους τη μέρα.
Διακόσιους πενήντα;
Ο στόχος σου αναθεωρήθηκε.
Το βουνό δεν έχει τόσο πολύ χρυσό.
Νταρίο.
Λοιπόν, παιδιά, σήμερα θα κατεβούμε στο χαμηλότερο Επίπεδο.
Πού είναι ο Κάρλος Μαμάνι;
-Εδώ. -Την προσοχή σας!
Υποδεχτείτε τον Μαμάνι, το παιδί από τη Βολιβία.
Δούλευε σε ορυχείο τσίγκου.
Τι ξέρει ένας τσιγκωρύχος από τη Βολιβία για την εξόρυξη χρυσού;
Έλβις, άσε τις γκρίνιες σήμερα.
Τον αναλαμβάνω εγώ.
Τα χαρτιά σου για τη σύνταξη, Γκόμεζ.
Σε δυο βδομάδες θα 'σαι ελεύθερο πουλί.
Υπόγραψε και δώσ' τα μου.
Μπράβο, Γκόμεζ!
Λόμπος, πάμε!
Αυτή είναι η μόνη είσοδος;
Η μόνη είσοδος και η μόνη έξοδος.
Ξέρεις ότι ο Έλβις δεν έγραφε τους στίχους των κομματιών του, έτσι;
Είσαι βλάσφημος.
Σιγά μη δεν χόρευε κιόλας.
Έχει πολύ ακόμα;
Καμιά ώρα.
Ήρεμα, Λόμπος.
Λοιπόν, τεμπέληδες. Ξέρετε τη δουλειά σας.
ΜΗΧΑΝΟΥΡΓΕΙΟ - 32 ΒΑΘΜΟΙ ΚΕΛΣΙΟΥ 518 ΜΕΤΡΑ ΚΑΤΩ ΑΠΟ ΤΟ ΕΔΑΦΟΣ
Συγκεντρώσου, Νταρίο.
Γιόνι, τι είν' αυτό;
Βολιβιανέ!
Κανάνι, Κατσάνι... Πώς σε λένε;
Μαμάνι.
Τέλος πάντων. Έλα δω.
Το ξέρω. Ο Έλβις είναι παλαβός.
ΚΑΤΑΦΥΓΙΟ - 34 ΒΑΘΜΟΙ ΚΕΛΣΙΟΥ 701 ΜΕΤΡΑ ΚΑΤΩ ΑΠΟ ΤΟ ΕΔΑΦΟΣ
Όλο πάει γυρεύοντας.
Στ' αλήθεια πιστεύει πως είναι ο Έλβις.
Ο Ροντρίγκο μού πρόσφερε δουλειά στο συνεργείο του.
Πενήντα τη βδομάδα. Πώς σου φαίνεται;
Πενήντα τη βδομάδα; Πλάκα κάνει, έτσι;
Και θα γίνεις πατέρας;
Αυτό είναι το πρόβλημα.
Ξέρεις κάτι;
Ρωτάς λάθος άνθρωπο.
Κι έχω φρικτό πονοκέφαλο.
Δεν ξέρω. Κάθε φορά έχω τα ίδια με τον πατέρα μου.
Τι ήταν αυτό;
Γι' αυτό είμαστε εδώ.
Ναι, το γεύομαι.
Χαλκός και χρυσός. 1.200 η ουγγιά.
Πάρ' το, έλα.
Θα το τσεπώσεις για τη μαμά σου, φίλε;
Τι είπες;
Όλοι ξέρουν ότι οι Βολιβιανοί είναι κλέφτες.
Είναι βλάκας, το ξέρεις;
Η Χιλή έκλεψε αυτήν τη γη.
Μετά τον πόλεμο του 1881.
Ποιοι είναι οι κλέφτες;
Αυτό έγινε το 1881, ξέρεις.
Τρέξτε αμέσως! Τρέξτε!
Τι διάολο;
Νταρίο!
Άλεξ, τράβα με!
Τράβα με πάνω, Άλεξ! Μη μ' αφήσεις να πέσω!
-Μη μ' αφήσεις, Άλεξ! -Κρατήσου!
Τράβα με!
Κατάρρευση!
Λόμπος! Στο όχημα!
Γκόμεζ, εμπρός!
Ανεβείτε!
Γρήγορα! Πάμε!
Εμπρός! Έλα, ρε!
Νταρίο! Σκαρφάλωσε!
Τρέξτε!
Πάμε!
Κουνηθείτε, γρήγορα!
Έξω! Φύγετε, όλοι!
Εμπρός, Ενρίκεζ! Πάμε!
Εμπρός!
Ανεβείτε!
Έλα, σήκω! Σήκω!
Κρατηθείτε όλοι!
Λόμπος, ξεκίνα! Γρήγορα!
Εμπρός, πάμε!
-Ανέβα! -Όχι, μην ανεβείς!
Έρχεται από πάνω! Κατέβα στο καταφύγιο!
Κατέβα!
Γρήγορα στο φορτηγάκι!
Στάσου! Περίμενέ μας, Γιόνι!
-Εμπρός! -Γρήγορα, πάμε!
-Όλοι μέσα; -Βάλε μπρος!
Πάμε πάνω, γρήγορα!
Ξεκίνα! Φύγαμε!
Τρέξτε! Εμπρός!
Πάμε!
-Περίμενε, Λούτσο! -Στάσου!
Περίμενε!
Λόμπος, κόψε ταχύτητα!
-Μάριο! -Λούτσο!
Μάριο, ανέβα!
-Βοήθα τον! -Εμπρός, Μάριο!
Ανέβα, Έλβις!
Βολιβιανέ!
Μπες μέσα! Πάμε!
Έλα, μεγάλε!
Έπεσε ο Βολιβιανός!
-Σταμάτα! -Λόμπος, σταμάτα!
Λούτσο! Σταμάτα!
Τι συμβαίνει;
Βολιβιανέ, έλα!
-Έλα! -Μάριο!
Εμπρός! Τρέχα, τρέχα!
Έλα! Τρέχα, να πάρει!
Σ' έπιασα!
Γαμώτο!
Πάμε!
Το περάσαμε;
Έτσι ελπίζω.
Όλα καλά.
Όλα θα πάνε καλά, παιδιά.
-Γυρίστε πίσω! Έρχεται από πάνω! -Πάτε ανάποδα!
Πηγαίνετε στο καταφύγιο κάτω!
Γιόνι! Κάνε αναστροφή!
Πρόσεχε!
Σταμάτα!
Όχι!
Πάμε!
Γκόμεζ...
Γκόμεζ!
Άλεξ!
Είσαι εντάξει;
Έλα δω. Βοήθα με, γρήγορα.
Μείνε μαζί του.
-Είσαι καλά, Γκόμεζ; -Ναι.
-Σήκω πάνω. -Πάστορα;
Πού είναι ο πάστορας;
Ενρίκεζ...
Εντάξει.
Τράβα!
Έλβις...
Είσαι καλά, φίλε;
Παιδιά...
Πρέπει να το δείτε αυτό.
Θεέ μου...
Μεγάλος βράχος.
Δεν είναι βράχος.
Είναι η καρδιά του βουνού.
Τελικά, κατέρρευσε.
Μάλιστα, κύριε.
Ναι.
Έβαλα τους ανθρώπους μου να κοιτάξουν αμέσως, ναι.
Θα κρατήσουμε μυστικότητα.
Δεν θα φύγει κανείς από εδώ.
Εμπρός, έλα! Πάμε!
Χοσέ, κατέρρευσε το ορυχείο.
Κλείνουν τις πύλες.
Παίρνω στα κανάλια.
Μη φύγει κανείς!
Περίμενε, Δον Χοσέ!
Μείνε εδώ. Θα σε πάρω αργότερα.
Όχι! Θα έρθω μαζί σου.
Εμπρός;
Τι;
Σοβαρό ατύχημα συνέβη πριν λίγο στο ορυχείο Σαν Χοσέ,
σαράντα λεπτά από το Κοπιαπό.
Ο αριθμός των εργατών που εγκλωβίστηκαν δεν έχει διευκρινιστεί,
αλλά η εταιρεία εκτιμά ότι 30 άτομα εργάζονταν στις στοές.
Είκοσι εννέα...
Τριάντα...
Τριάντα ένας, τριάντα δύο...
Τριάντα τρεις.
Είμαστε όλοι εδώ.
Δόξα τω Θεώ.
Το καταφύγιο έχει φτιαχτεί για 30 άτομα.
Άρα είμαστε εντάξει.
Τι εννοείς;
Τι εννοείς "Είμαστε εντάξει";
Η ράμπα έχει κλείσει, Μάριο.
Δεν υπάρχει δρόμος. Δεν έχουμε διέξοδο.
Και οι καμινάδες;
Έχει σκάλες εκεί.
Πολύ επικίνδυνο.
Δεν θα καθίσω εδώ στο καταφύγιο να περιμένω για βοήθεια.
Μάριο.
Η δουλειά μου είναι απλή.
Έχω καθήκον να φροντίσω την ασφάλεια αυτών των αντρών.
Τη στιγμή αυτή, το καταφύγιο είναι το ασφαλέστερο μέρος.
Έχουμε ασύρματο
και τρόφιμα.
Μερικοί άντρες χρειάζονται περίθαλψη.
Με ξέρεις, Λούτσο.
Θέλω να διαπιστώσω αν όντως δεν υπάρχει διέξοδος.
Πάω να ρίξω μια ματιά στις σκάλες.
Δον Λουίς, μου επιτρέπεις;
Έρχομαι μαζί σου.
Εντάξει, πάμε. Βολιβιανέ!
Πρέπει να κάνουμε πολύ θόρυβο.
Να κάψουμε λάστιχα, να χτυπάμε σωλήνες.
Να κάνουμε σαματά. Ποτέ δεν ξέρεις.
Μα τι κάνουν;
Πρέπει να περιμένουμε.
Όλα θα πάνε καλά.
Μιλήστε μας!
Πέντε ώρες περιμένουμε εδώ!
Σας είπαμε:
η εταιρεία έχει την κατάσταση υπό έλεγχο.
Φέρτε τον Καστίγιο εδώ!
Κουνηθείτε λίγο...
Εντάξει! Σταματήστε να φωνάζετε όλοι!
Αλλιώς θα βάλω να σας διώξουν!
Τώρα, πηγαίνετε στα σπίτια σας και περιμένετε να σας ενημερώσουμε.
Ποιος το πέταξε αυτό;
Εγώ.
Τι θα κάνετε; Θα μου ρίξετε;
Κατέβα από τον φράχτη!
Κι εσύ το ίδιο!
Όλοι σας! Φύγετε!
Ξεκουμπιστείτε!
Γυρίστε σπίτι!
Εμπρός!
Πάμε.
Πού πάτε όλοι; Γυρίστε πίσω.
Όχι, σας παρακαλώ.
Δεν πρέπει να υποκύψουμε.
Τι θες να κάνουμε, Μαρία;
Δεν μας είπαν τίποτα.
Επειδή κρύβουν κάτι.
Κι υπάρχει λόγος γι' αυτό!
Δεν πρέπει να υποκύψουμε. Πρέπει να μείνουμε εδώ.
Πού είναι οι ομάδες διάσωσης;
Πού είναι τα τρυπάνια;
Γιατί κανείς δεν κάνει τίποτα;
Ο αδερφός μου είναι εκεί κάτω!
Δεν πάμε πουθενά!
Θα μείνουμε εδώ!
-Έχει δίκιο! -Θέλουμε να μείνουμε!
Κατεβάστε τα αυτά, κατεβάστε τα!
-Πάρτε το χαμπάρι! -Σταματήστε!
Δεν πάμε πουθενά!
ΛΑ ΜΟΝΕΔΑ ΠΡΟΕΔΡΙΚΟ ΜΕΓΑΡΟ - ΣΑΝΤΙΑΓΟ, ΧΙΛΗ
-Το ορυχείο είναι ιδιωτικό; -Μάλιστα.
Μπον και Κέμενι. Χιλιανοί ιδιοκτήτες.
Τριάντα τρεις άντρες παγιδευμένοι κάτω από το έδαφος.
Και δεν ξέρουμε καν αν είναι ζωντανοί;
Η ευθύνη ανήκει στους Μπον και Κέμενι.
Δεν έχουμε υποχρέωση ως κυβέρνηση να πάρουμε θέση.
Δεν πρέπει να πάρουμε καμία θέση.
-Και τι κάνουν γι' αυτό; -Τίποτα.
Δεν έχουν τη δυνατότητα.
Πιστεύω πως πρέπει να βγούμε μπροστά.
Θέλω να πάω να ρίξω μια ματιά, κύριε.
Δεν έχεις ξαναπάει σε ορυχείο, Λόρενς.
Τι παραπάνω θα προσφέρεις εκεί;
Ανέλαβες καθήκοντα μόλις πριν τέσσερις μήνες.
Αν δεν αντιδράσουμε, αν καθίσουμε στ' αβγά μας, θα φανούμε ανάλγητοι.
Κι αυτό είναι κακό τόσο για τη βιομηχανία όσο και για τη Χιλή.
Με κάθε σεβασμό, το θέμα μάς ξεπερνά.
Θεωρώ πως έχουμε ηθική ευθύνη.
Τριάντα τρεις νεκροί είναι πάρα πολλοί.
Συνέχισε.
Σταμάτα.
Έλα, Άλεξ.
Κάποιος θ' ακούσει.
Λόμπος, χάνεις τον καιρό σου.
Δεν θα μας ακούσει κανείς.
Δεν θα μας βοηθήσει κανείς.
Εμπρός, εδώ Λουίς Ορζούα.
Πάω να δω τις πρώτες βοήθειες.
Εδώ Λουίς Ορζούα. Μ' ακούτε;
Να πάρει...
Τι;
Τέρμα η σκάλα.
Τι εννοείς "Τέρμα η σκάλα";
Εννοώ ότι εδώ τελειώνει.
Όχι, όχι...
Όχι.
Συνεχίζουμε.
Άλεξ...
Πάμε πίσω.
Εντάξει.
Να πάρει.
Ωχ, όχι! Άλεξ!
Κρατήσου!
Δεν μπορώ να κρατηθώ!
-Μάριο! -Κρατήσου!
Πάτερ ημών, ο εν τοις ουρανοίς...
Κύριε Ιησού Χριστέ...
Εσύ, ο Υιός του Δημιουργού...
δώσε μας δύναμη και σθένος για να αντιμετωπίσουμε
τούτη τη δοκιμασία.
Σου ζητάμε σήμερα...
να προστατεύεις τις οικογένειές μας.
ΜΕΡΑ 2Η
Η κυβέρνηση. Γρήγορα.
-Θα μ' αφήσετε να περάσω; -Θέλουμε απαντήσεις.
Γι' αυτό βρίσκομαι εδώ.
Αλλά δεν θα βρω απαντήσεις, αν δεν μ' αφήσετε να μπω.
Θα ζητήσω να σας απομακρύνουν.
Για δοκίμασε, λοιπόν.
Αν θες να βγούμε στα κανάλια απόψε.
Απ' την κυβέρνηση δεν είσαι;
Λόρενς Γκόλμπορν. Υπουργός Ορυχείων.
Υπάρχουν πολλοί δυσαρεστημένοι εδώ.
Πάνε δυο μέρες και κανείς δεν μας λέει τίποτα.
Ξέρουμε το παραμύθι.
Ήρθε και καλά η κυβέρνηση,
ένας ωραίος κουστουμάτος να μας πει πόσο νοιάζεται,
ότι θα κάνει ό,τι μπορεί για να τους σώσει,
αλλά δεν θα κάνει τίποτα.
Δεν θα το ανεχτούμε αυτό, Λόρενς.
Θέλω να μου υποσχεθείς ότι θα κάνεις κάτι.
Σου υπόσχομαι ότι θα κάνουμε ό,τι είναι δυνατόν.
Εντάξει;
Εντάξει, πέρνα.
-Κάντε στην άκρη. -Ευχαριστώ.
Θέλουμε απαντήσεις!
Ας πούμε ότι είναι ζωντανοί,
πόσο χρόνο έχουν;
Αν υποθέσουμε
πως είναι ζωντανοί κι έφτασαν στο καταφύγιο,
έχουν νερό και τρόφιμα για τρεις μέρες.
Και τι προσπάθειες κάνατε για να τους προσεγγίσετε;
Έστειλα κάτω μια ομάδα.
Κάνα δυο άντρες κόντεψαν να σκοτωθούν.
Τι κάνουμε από δω κι εμπρός, κε Καστίγιο;
Τίποτα.
Λοιπόν, τι λέει το πρωτόκολλο;
Το πρωτόκολλο;
Αυτό το βουνό κουνιέται ακόμα.
Είμαι μεταλλωρύχος 25 χρόνια.
Έχω δει πέντε καταρρεύσεις.
Ξέρεις πόσους άντρες σώσαμε;
Κανέναν!
Υπουργέ, θα μας πεις κάτι;
Ναι.
Η κυβέρνηση εκτιμά την κατάσταση.
Ξέρεις αν είναι ζωντανοί;
Τι σου είπαν;
Το ορυχείο είναι εξαιρετικά ασταθές.
Κι επικίνδυνο για ομάδες διάσωσης.
Γι' αυτό...
είμαστε αναγκασμένοι
να αναστείλουμε τις προσπάθειες διάσωσης.
Μου υποσχέθηκες!
Πιάσε τον Υπουργό!
Ψεύτη!
Κλείστε τις πύλες!
Δεν είναι δίκαιο!
Μας εγκαταλείπετε!
Σταθείτε εκεί, κύριε.
Το υποσχέθηκες!
-Σε παρακαλώ, ο πατέρας μου! -Ο άντρας μου είναι κάτω!
Παρακαλώ, κάντε πίσω.
Βοήθησέ μας!
Ώρα για φαγητό.
Καλύτερα να τους περιμένουμε όλους.
Γιατί;
-Πεινάω. -Νταρίο.
Τα τρόφιμα αυτά είναι για έκτακτη ανάγκη.
Κι αυτό εδώ τι είναι, Γιόνι; Εκδρομή;
Ηρέμησε.
Θα φάω, Γιόνι. Άσε με.
-Νταρίο... Σκέψου. -Κάνε στην άκρη.
-Νταρίο! -Κάνε άκρη!
Έλα τώρα!
Κοίτα δω αηδίες!
Εμένα μου κάνουν.
Το ήξερες, έτσι;
Ότι οι σκάλες ήταν λειψές.
Ήξερες ότι εδώ κάτω ήταν φέρετρο, αλλά μας άφησες να κατέβουμε, Λούτσο.
Ακούστε...
Είχα ρωτήσει τον Καστίγιο για τις σκάλες.
Τον ρώτησα ξανά και ξανά.
Είχε την πιστοποίηση.
Δον Λούτσο!
Τι συμβαίνει εκεί;
Δον Λούτσο!
Δώσ' το πίσω!
Δον Λούτσο! Δες εδώ!
Δώσ' μου το κλειδί.
Δώσ' μου το κλειδί!
Πήρες το φαΐ!
Τι κάνεις, Νταρίο;
-Τρώω. -Τρως, ε;
Τρως, ρε χαμένε;
-Δικό μου είν' αυτό! -Ήρεμα! Σταματήστε!
Κάντε πίσω!
Σταματήστε!
Ηρεμήστε!
Λίγα μπισκότα είναι. Γιατί τόση φασαρία;
Γιατί τόση φασαρία, ε;
Θα σου πω.
-Δεν υπάρχουν σκάλες. -Ναι.
Και οι καμινάδες κατέρρευσαν.
Τι;
Κι ένας τεράστιος βράχος μπλοκάρει τη μόνη μας έξοδο.
Παιδιά...
Θαφτήκαμε ζωντανοί.
Γι' αυτό η φασαρία.
Μόνο αυτά τα τρόφιμα έχουμε για να μείνουμε ζωντανοί.
Πρέπει να τα μοιραζόμαστε προσεκτικά,
αν θέλουμε να μείνουμε ζωντανοί μέχρι να μας σώσουν!
Να μας σώσουν;
Ακούς κάνα τρυπάνι;
Κι αυτό επειδή δεν ανοίγουν καμιά τρύπα.
Είμαστε πολύ βαθιά.
Τους πήρε 100 χρόνια για να σκάψουν ως εδώ.
Πόσο λες να κάνουν τώρα;
Πιστεύεις πως οι ιδιοκτήτες θα ξοδέψουν τόσα χρήματα;
Δεν τέλειωσαν καν τις σκάλες!
Θα περιμένουν τρεις μέρες...
μετά θα κλείσουν το ορυχείο και θα μας κηδέψουν.
Όχι.
Όχι, όχι!
Δεν το πιστεύω αυτό!
Θα μας βγάλουν έξω!
Κι αν όχι αυτοί, θα μας βγάλουν οι συγγενείς μας!
Με τα ίδια τους τα χέρια, αν χρειαστεί!
Πιστεύω ότι θα βγούμε ζωντανοί από δω, γιατί προτιμώ να το πιστεύω.
Όπως και οι 33 μας.
Εσύ, Λούτσο, πίστευε ό,τι θέλεις.
Δικό σου πρόβλημα.
Ναι.
Ναι, έτσι μπράβο.
Καλά θα κάνουν να βιαστούν οι διασώστες.
Ναι. Δώσ' το μου.
Υπάρχουν 18 κονσέρβες με τόνο.
Εκατόν εξήντα πέντε γραμμάρια η κονσέρβα.
Είμαστε 33,
άρα 90 γραμμάρια το άτομο.
Μισή κονσέρβα
και κάτι παραπάνω, για το υπόλοιπο της ζωής σας.
Κανείς άλλος;
Ευχαριστώ. Έλα.
Ευχαριστώ.
-Μάριο. -Δώσ' μου.
Νωρίς το πρωί, η ομάδα διάσωσης της εταιρείας
δοκίμασε να μπει στο ορυχείο
μέσα από τις καμινάδες εξαερισμού.
Όμως, μια δευτερογενής κατάρρευση μπλόκαρε κάθε πρόσβαση.
Η εταιρείας εξόρυξης παρέδωσε τον έλεγχο.
Το βλέπεις αυτό;
Αναλαμβάνει πλέον η κυβέρνηση της Χιλής.
Ασφαλώς.
Πήγαινε εκεί, Σουγκαρέτ,
το συντομότερο.
Ο Γκόλμπορν θα χρειαστεί βοήθεια
και όλοι λένε πως είσαι ο καλύτερος στο αντικείμενο αυτό.
Ευχαριστώ, κύριε Πρόεδρε. Το εκτιμώ.
Κι ελπίζω να εκτιμάς ότι δεν μπορούμε να γίνουμε ρεζίλι
μπροστά σε όλη τη χώρα.
Ποιος από σας είναι ο Λόρενς Γκόλμπορν;
Μπορώ να βοηθήσω;
Σουγκαρέτ. Αντρέ Σουγκαρέτ.
Είμαι ο νέος αρχιμηχανικός σου.
Και ποιος το λέει αυτό;
Ο Πρόεδρος.
Αν υποθέσουμε πως είναι ζωντανοί, έχουμε 33 άντρες εκεί κάτω.
Τους τελειώνουν τα τρόφιμα και το νερό.
Όμως, έχουν αρκετό αέρα.
Θα μπορέσουν ν' αντέξουν
για ένα διάστημα, αν είναι σχετικά καλά,
αλλά δεν το γνωρίζουμε.
Μερικοί μπορεί να τραυματίστηκαν,
άλλοι να είναι σε αρχικά ή προχωρημένα στάδια πυριτίασης.
Πνευμονική διαταραχή των μεταλλωρύχων.
Αυτό που ξέρω είναι ότι αν δεν βιαστούμε,
θα φέρουμε πάνω 33 πτώματα.
Να τι γνωρίζουμε.
Οι άντρες δούλευαν στο κάτω μέρος του ορυχείου,
όταν κατέρρευσε.
Άρα βρίσκονται εδώ, στο καταφύγιο.
Ένας χώρος διαμέτρου πέντε μέτρων,
διακόσιους ορόφους κάτω.
Σύμφωνα με τις ενδείξεις μου, ένας τεράστιος βράχος έχει πέσει εδώ.
Μιλάμε για 700.000 τόνους διορίτη.
Ή δυο φορές ο όγκος
του κτηρίου Εμπάιρ Στέιτ.
Προφανώς,
δεν γίνεται να μπούμε από την πόρτα, τρόπος του λέγειν.
Άρα θα πρέπει να σκάψουμε.
Στην καλύτερη περίπτωση,
θα φτάσουμε σ' αυτούς σε οκτώ μέρες.
Οκτώ μέρες;
Είναι σε πολύ μεγάλο βάθος.
Οκτώ μέρες;
Άλλο είναι το πρόβλημά μας.
Ο συντελεστής απόκλισης.
Κοίτα. Εδώ είναι το καταφύγιο.
Αν βάλουμε τα τρυπάνια να σκάβουν όλη μέρα με πλήρη ταχύτητα,
τα τρυπάνια θα αποκλίνουν έτσι
ή έτσι.
Μπορούν να αποκλίνουν προς 20 διαφορετικές κατευθύνσεις.
Ακόμα κι αν όλα πάνε όπως τα σχεδιάσαμε,
οι πιθανότητες είναι εναντίον μας.
Τι ακριβώς μου λες;
Αυτό που σου λέω, Υπουργέ,
είναι ότι οι πιθανότητες να τους βρούμε είναι λιγότερες από 1%.
Θέλω όλα τα τρυπάνια που μπορείς να βρεις.
Και τα θέλω εδώ το συντομότερο.
ΜΕΡΑ 3Η
-Μάριο. -Ναι.
Αυτό εδώ έχει πιο λίγο.
-Ποιο; -Αυτό.
-Είστε όλοι ικανοποιημένοι; -Ναι.
Λοιπόν, κυρίες μου.
Το επόμενο γεύμα είναι σε 24 ώρες.
Πώς θ' αντέξουμε μ' αυτό;
Αν πεινάσουμε, μπορούμε να φάμε τον Βολιβιανό.
Άκουσα πως έχουν γεύση κοτόπουλο.
Δείτε!
Φέρνουν τρυπάνια!
Ήρθαν τα τρυπάνια!
Τα καταφέραμε!
Στρίψ' τα. Στρίψε όλα τα καλώδια μαζί.
Θα βγει φως.
Δεν θα ζήσουμε χωρίς φως.
Πες μου, Άλεξ,
γιατί θεωρείς πως το να κάνεις γιο
είναι τόσο καλύτερο από κόρη;
Γιόνι, ποιο είναι το μυστικό σου;
Η φάτσα σου είναι για κλάματα, τα μαλλιά σου πετάνε, η ανάσα σου βρομάει,
κλάνεις στον ύπνο σου.
Πώς και σε θέλουν τόσο οι γυναίκες;
Τριάντα τρεις άντρες εδώ κάτω και μόνο εγώ
υποτίθεται πως έχω ερωμένη;
Όχι με τη γειτόνισσα, ρε φίλε!
Τουλάχιστον, τράβα τις κουρτίνες!
Δεν έχει κουρτίνες!
Ο Έλβις δίνει το παρών.
Τ' ακούτε αυτό;
Είναι τρυπάνι.
Μας αναζητούν.
Δεν είναι ο πιο γλυκός ήχος που ακούσατε ποτέ;
ΜΕΡΑ 5Η
Η υπόθεση είναι πολύ πιο περίπλοκη απ' όσο φανταζόμουν.
Θα 'θελα πολύ να 'μαι παρών στα γενέθλια της Άιβι.
Πες στα κορίτσια ότι μου λείπουν πολύ.
Σταμάτα!
Σε παίρνω πίσω.
Τι συνέβη;
Σουγκαρέτ, τι συνέβη;
Βλέπεις τον διορίτη; Δύο φορές σκληρότερος από γρανίτη.
Αυτός είναι το πρόβλημα.
Θα χρειαστούμε νέα τρυπάνια.
Θα σου φέρω νέα τρυπάνια,
-αλλά ο χρόνος μας τελειώνει. -Το ξέρω.
Γιατί τα αχρηστεύεις τόσο γρήγορα;
Άκου, δεν έχω έξι μήνες για να σου εξηγήσω
την περίπλοκη γεωλογία της ερήμου Ατακάμα...
-Δεν ρώτησα αυτό. -Θες να γίνεις μεταλλωρύχος;
Πάρε ένα βιβλίο, διάβασε τα βασικά.
Ξεκίνα με την ορογένεση.
Εγώ ανησυχώ για τους 33 άντρες εκεί κάτω.
Κάνε τη δουλειά σου,
πήγαινε να μιλήσεις στα ΜΜΕ κι άσε με να κάνω τη δική μου.
Γιατί αργούν τόσο;
Ξέρω πως είστε ανυπόμονοι.
Θέλετε απαντήσεις.
Ήρθα για να σας διαβεβαιώσω
πως κάνουμε ό,τι είναι ανθρωπίνως δυνατό
για να επικοινωνήσουμε με τους οικείους σας.
Θέλουμε να ξέρουμε αν είναι ζωντανοί.
Δεν έχω σίγουρη απάντηση ακόμα.
Αυτή είν' η αλήθεια.
Βάλαμε δέκα τρυπάνια να σκάβουν όλη μέρα.
Αντιλαμβάνομαι πώς νιώθετε.
Θα επεκτείνω τη διαμονή σας εδώ.
Θα στήσω εστιατόριο,
κέντρο ιατρικής περίθαλψης
και προσωρινό σχολείο για τα παιδιά σας.
Αυτά για την ώρα.
Υπουργέ!
Ξέρουμε ότι το ορυχείο είναι πολύ επικίνδυνο.
Μπορεί να καταρρεύσει ανά πάσα στιγμή. Υπουργέ!
Υπουργέ Ορυχείων...
Μη με κοιτάζεις έτσι.
Δεν θα σε χαστουκίσω.
Όχι ότι δεν θα σε χαστουκίσω ποτέ.
Κράτησες τον λόγο σου.
Πώς σε λένε;
Μαρία Σεγκόβια.
Η σύζυγος του Νταρίο.
Αδερφή του.
Είναι ο μικρός μου αδερφός.
Δεν θα φύγω χωρίς αυτόν.
Είναι παντού! Πάρτε τα από πάνω μου!
Πάρτε τα από πάνω μου! Είναι παντού!
Θέλω κάτι να πιω.
Νταρίο...
Πεθαίνω...
Όλοι μας, θα πεθάνουμε όλοι...
Ηρέμησε.
Υπάρχουν χειρότερα πράγματα στη ζωή από τον θάνατο.
Γιατί μου αφιερώνεις χρόνο;
Γιατί δεν με μισείς όπως όλοι οι άλλοι;
Γιατί;
Το μίσος...
είναι για τα παιδιά.
Αν φερόμαστε καλά ο ένας στον άλλον...
ίσως βρούμε
μια διέξοδο.
Μπορούμε να πούμε μαζί μια προσευχή, αν θέλεις.
Δεν ξέρω τα λόγια.
Δεν τον νοιάζει τον Θεό.
Φιλεύσπλαχνε Πατέρα...
Φιλεύσπλαχνε Πατέρα.
Πάρε...
αυτό το τέκνο.
Άνοιξε τα μάτια του,
ώστε να δει.
Συγγνώμη.
Συγγνώμη...
Δεν πειράζει.
-Δεν πειράζει. -Λυπάμαι πολύ.
ΚΑΤΑΥΛΙΣΜΟΣ ΤΗΣ ΕΛΠΙΔΑΣ
Μαρία, πού πας;
Από δω, παρακαλώ.
-Ναι, δήμαρχε. -Ωραία.
Λοιπόν, ώρα για σχολείο. Στοιχηθείτε, παρακαλώ.
Ακολουθήστε με, παρακαλώ.
Αυτή εδώ.
-Ευχαριστώ, Σούζι. -Χάρηκα πολύ.
Συγγνώμη.
Πώς σας λένε;
Τι σας έχει πει;
Τι κάνεις, Μάρτα;
Τη λένε Σουζάνα Βαλενζουέλα.
-Σταμάτα. -Είναι ερωμένη του άντρα μου.
Συγγνώμη, Σουζάνα, αλλά μόνο οι συγγενείς επιτρέπονται στον χώρο.
Απαγορεύονται οι βρωμιάρες.
Μα είμαι συγγενής του.
Τον αγαπώ. Κι εκείνος μ' αγαπάει.
Εσένα αγαπάει;
-Πάρτε τα πράγματα. -Διώξτε με,
αλλά θα ξανάρθω.
Κι όταν βγει ο Γιόνι, που θα βγει,
θα δούμε ποια αγαπάει!
ΜΕΡΑ 8Η
Τι είν' αυτό;
Η τροφή και το νερό λιγοστεύουν.
Πρέπει να τα φυλάξουμε.
Μία κουταλιά τόνος μέρα παρά μέρα
και μία γουλιά νερό τη μέρα.
Αυτό είν' όλο.
Το πέρασα μέσα από ένα φίλτρο που έφτιαξα.
Η γεύση του είναι χάλια, αλλά με λίγη προσπάθεια πίνεται.
Άλεξ...
Κάνε μια χάρη στον εαυτό σου.
Τι;
Αν βγούμε από δω,
βρες άλλη δουλειά να κάνεις.
Πάψε, Γκόμεζ.
Πάψε!
Κοντεύουμε.
ΜΕΡΑ 12Η
Προσθέτουμε το τελευταίο τμήμα του σωλήνα.
Πόσα τμήματα υπάρχουν;
Άλλα πέντε.
-Εντάξει. -Θέλει ρύθμιση.
Είναι λίγο σφιχτό.
Πλησιάζουμε πολύ, κύριε.
Έξι!
Πιο αργά! Ρίξτε κι άλλο νερό!
Έμειναν έξι μέτρα.
Πέντε μέτρα!
Τέσσερα!
-Ναι! -Ναι!
Να το σημαδέψουμε!
Γιόνι! Φέρε μπογιά!
Όταν μπει το τρυπάνι,
να κάνουμε θόρυβο πολύ!
-Γράψε ένα σημείωμα! -Έγινε!
Τι; Τι έγινε; Μάριο;
Μας προσπέρασε.
Το τρυπάνι μάς προσπέρασε.
Τουλάχιστον, ψάχνουν στο σωστό μέρος.
Δεν το κατάλαβες ακόμα, έτσι;
Έκαναν τόσες μέρες για να πλησιάσουν τόσο.
Δεν θα μας ψάχνουν για πάντα, Μάριο.
Λιμοκτονούμε, Μάριο!
Όταν ξανάρθουν, θα είμαστε νεκροί.
Άλεξ...
Άλεξ!
Όλη μου τη ζωή, είμαι μεταλλωρύχος.
Σας απογοήτευσα.
Απογοήτευσα και τον εαυτό μου.
Ήξερα ότι αυτό το μέρος ήταν επικίνδυνο.
Όλοι το ξέραμε γι' αυτό το μέρος!
Δεν σε κατηγορεί κανείς!
Θες να τα ρίξεις κάπου;
Ρίξ' τα στον Καστίγιο, στους ιδιοκτήτες!
Πού πήγε ο Άλεξ;
Τίποτα.
Φταίει η απόκλιση, Λόρενς.
Δεν μπορούμε να την υπολογίσουμε.
Αστοχήσαμε κατά δέκα μέτρα.
Κόπρανα και ούρα ενός αιώνα θα βρεις εκεί κάτω.
Άλεξ!
Μην αυτοκτονήσεις μόνος.
-Τρελάθηκες; -Έλα να το κάνουμε μαζί.
Ναι, τρελάθηκα!
Το 'χω χάσει τελείως.
Να σου πω κάτι, όμως;
Έχω μια κόρη.
Και σύζυγο.
Κι εσύ έχεις σύζυγο.
Και περιμένετε παιδί.
Στηρίζονται σ' εσένα, Άλεξ.
Το μωρό μου...
Σε χρειαζόμαστε, ρε.
Εγώ σε χρειάζομαι.
Ήδη έχουμε κάψει εννιά τρυπάνια.
Αυτή η κατάσταση έχει γίνει ανυπόφορη.
Μερικές φορές, τέτοιες καταστάσεις θέλουν κι άλλον χρόνο.
Λόρενς, οι άντρες κάτω ήδη λιμοκτονούν,
αν είναι ακόμα ζωντανοί.
Ώρα ν' αντιμετωπίσουμε
τα πραγματικά δύσκολα ερωτήματα.
Πόσο καιρό ακόμα μπορούμε να το συνεχίσουμε αυτό;
ΜΕΡΑ 14Η
Τι συμβαίνει;
Απαγορεύεται να μπουν εδώ.
Είναι ο Δον Φρανσίσκο.
Είναι η 14η μέρα στην έρημο Ατακάμα.
Ακόμα δεν έχουμε νέα από τους μεταλλωρύχους του Σαν Χοσέ.
Η κυβέρνηση έφερε εδώ δέκα τρυπάνια.
Μόλις ένα δουλεύει πια, μέρα-νύχτα.
Ο ήχος από το τρυπάνι είναι η μόνη ελπίδα
για τις μητέρες και τους συγγενείς,
που προσεύχονται για τους οικείους τους που παγιδεύτηκαν στο ορυχείο.
Σήμερα, θέτουμε όλοι το ερώτημα:
μήπως είναι πολύ αργά;
Να πάρει!
Γαμώτο, Μαμάνι!
Με κατατρόμαξες. Τι γυρεύεις εδώ;
Ό,τι κι εσύ.
Τι το θες το μαχαίρι;
Θα με κόψεις να με φας;
Λένε πως οι Χιλιανοί έχουν γεύση κοτόπουλο.
Δεν ξέρω αν το πρόσεξες,
αλλά δεν έχω πολλούς φίλους εδώ.
Πού είναι ο φακός σου;
Δεν μου έδωσαν ποτέ.
Ορίστε.
Άκου, Μαμάνι...
Κανείς δεν πρόκειται να φάει κανέναν, όσο είμαι εγώ εδώ.
Κατάλαβες;
Φοβάμαι πολύ.
Δεν θέλω να μεγαλώσει χωρίς πατέρα.
Πες μου πως όλα θα πάνε καλά.
-Απλώς... -Δεν μπορώ.
Απλώς, πες μου πως όλα θα πάνε καλά.
Τζέσι, σταμάτα.
Το ξέρεις καλά, όπως κι εγώ
πως δεν θα είναι έτσι.
Ήθελα να πω κάτι.
Συγγνώμη.
Λυπάμαι πολύ που έκλεψα από σας, παιδιά.
Ελπίζω μια μέρα να με συγχωρέσετε.
Έχω κρατήσει αυτά για σας.
Μακάρι να είχα να σας δώσω ολόκληρο κουτί.
Ευχαριστώ, Νταρίο.
Ευχαριστώ εκ μέρους όλων μας.
Και τι δεν θα 'δινα
για μία εμπανάδα της αδερφής σου, τώρα.
Ευλόγησον την τροφή αυτή, αμήν.
Τζέσι...
Θεέ μου!
Μωρό μου...
Κάτι!
Όλα θα πάνε καλά.
Μαμά, τι θες εδώ;
Κοίτα πώς αδυνάτισες.
Γιόνι, φάε.
Τσαρκικάν.
Το αγαπημένο σου. Με συγχωρείς.
Φρέσκο γάλα.
Θέλει κανείς;
Απλώς...
θέλω να ξέρετε...
ότι...
δεν θα μπορούσα να είμαι πιο περήφανος
που μοιράζομαι μαζί σας
αυτό το τελευταίο γεύμα.
Με όλους σας.
Αν είναι έτσι,
αν είναι όντως αυτό το τελευταίο μας γεύμα,
παραδίδω επισήμως τα χαρτιά μου για να βγω στη σύνταξη.
Παραιτούμαι!
Τα παρατάς.
Δεν ήταν δική μου απόφαση.
Κι αυτό;
Επικήδειος;
Ένα ποίημα για τον τάφο τους από τον Πάμπλο Νερούδα.
Αυτό δεν είναι δικό μου.
Σαχλαμάρες. Κοίτα.
Αυτοί εκεί έξω στηρίζονται σ' εμάς.
Σ' εσένα και σ' εμένα.
Τριάντα τρία άτομα κάτω απ' το έδαφος.
Και 300 μητέρες, πατέρες, αδελφοί, αδελφές.
Είμαστε η μόνη τους ελπίδα.
Ξύπνα, Λόρενς. Είναι μια ψεύτικη ελπίδα.
-Κι εσύ τα παρατάς! -Τρόφιμα για τρεις μέρες.
Μόνο αυτά είχαν.
Και είναι κάτω 16 μέρες ήδη.
Δίνεις ψεύτικες ελπίδες στις οικογένειες.
Αντέχουν μέχρι 40 μέρες.
Όχι υπό αυτές τις συνθήκες.
Έχει 38 βαθμούς Κελσίου εκεί κάτω. Ξέρεις πώς είναι;
Σαν τάφος.
Σε καταλαβαίνω. Νιώθω όπως κι εσύ.
Ξέρω ότι νοιάζεσαι πραγματικά.
Ενώ εσύ;
Δεν είναι προσωπικό το θέμα!
Τελείωσε!
Τελείωσε, Λόρενς.
Σ' ευχαριστώ, ζωή
Που μου 'δωσες τόσα πολλά
Δυο μάτια λαμπερά
Που όταν τ' ανοίγω
Μπορώ να διακρίνω
Το άσπρο από το μαύρο
Και στον ουρανό ψηλά
Τα άστρα
Και μέσα στο πλήθος
Τον άντρα που αγαπώ
Έφερα κάτι για σένα.
Γεια.
Η καλύτερη εμπανάδα στην πόλη.
Είμαι καλοπροαίρετη.
Ειλικρινά.
Εκφράζω όλες μου τις σκέψεις.
Αυτό είναι το πρόβλημά μου.
Θέλω να είμαι ευχάριστη.
Αλλά με κάποιον τρόπο...
πάντα καταφέρνω να αποτύχω.
Όχι παταγωδώς.
Αλλά δεν βάζω μυαλό από τα λάθη μου.
Χρειάζεσαι ύπνο.
Ευχαριστώ.
Μάθαμε τα νέα, Υπουργέ. Λυπάμαι.
Μη λυπάσαι. Κανείς δεν πέθανε ακόμα.
Βάλε μπρος το τρυπάνι.
Έγινε. Έχεις το αζιμούθιο;
Το ποιο;
Το αζιμούθιο. Τη γωνία, Υπουργέ.
Γεια σου, Λόρενς.
Χρειάζεσαι βοήθεια;
Τι έχεις κατά νου;
Επιφάνεια.
Καταφύγιο.
Τρυπάνι.
Κοίτα την κατεύθυνση.
Δες πώς το σχεδίασα.
Δεν καταλαβαίνω πού το πας.
Να μάθουμε από τα λάθη μας.
Ας αφήσουμε να μας καθοδηγήσει η σκληράδα του βράχου.
Το τρυπάνι σου στοχεύει σε λάθος κατεύθυνση.
Ακριβώς.
Δεν βγαίνει νόημα.
Μόνο αν προσπαθείς να...
Αστοχήσεις.
Τρελάθηκες;
Θα πέσει όλο το βουνό στο κεφάλι τους.
Σταμάτα να σκέφτεσαι σαν να 'σαι...
Ναι...
Θα δούμε πόσο αποκλίναμε στην τελευταία μας απόπειρα.
Και ξέρουμε ήδη τα σκληρά τμήματα του βράχου.
Είναι πολύ απλό.
Μάθε από τα λάθη σου.
Δοκίμασε ν' αστοχήσεις.
Τώρα σκέφτεσαι σαν μεταλλωρύχος.
Συνεχίστε!
Είκοσι μοίρες κλίση.
-Συνεχίστε! -Κι άλλο.
Αυτό είναι!
Τριάντα πέντε!
Τέλεια!
ΜΕΡΑ 17Η
Αν κάνω κόρη,
θα τη βαφτίσω Εσπεράνζα.
Θα άρεσε στην Τζέσι.
Έλα, πάστορα.
Πιες.
Μείνε μαζί μου, πάστορα.
Πάτερ ημών, ο εν τοις ουρανοίς,
αγιασθήτω το όνομά Σου.
Ελθέτω η βασιλεία Σου.
Συγχώρα με, Κύριε.
Τον άρτον ημών τον επιούσιον δος ημίν σήμερον
και άφες ημίν τα οφειλήματα ημών,
ως και ημείς αφίεμεν
τοις οφειλέταις ημών.
Και μη εισενέγκης ημάς εις πειρασμόν,
αλλά ρύσαι ημάς από του πονηρού.
Αμήν.
Τρυπάνι.
Τρυπάνι!
Ελάτε εδώ!
Τρυπάνι!
Έφτασε!
Δείτε!
Ε, παιδιά!
Εδώ είμαστε!
Κάτι ακούω.
Κάποιος είναι ζωντανός.
Κλείστε τις γεννήτριες.
Μπορεί να είναι πέτρες.
Στηθοσκόπιο.
Ορίστε.
Έχω το σημείωμα!
Σταμάτα!
Είναι βαμμένο.
Δεν ήταν έτσι πριν;
-Με τίποτα, κύριε. -Κάτι υπάρχει εκεί.
Πού;
Θεέ μου...
Θεέ μου!
Αυτό το μήνυμα μάς έρχεται από τα έγκατα της γης.
Από τα χέρια των μεταλλωρύχων μας.
"Είμαστε όλοι καλά στο καταφύγιο.
Οι 33".
Ζήτω η Χιλή! Διάολε!
Ευχαριστώ.
Σούζι!
Μάρτα!
Είναι ζωντανός!
Είναι ασφαλείς! Είναι όλοι ασφαλείς!
Ήξερα ότι θα τα κατάφερνες.
Τους βρήκαμε. Τώρα πρέπει να τους βγάλουμε έξω.
Κανείς δεν έχει καταφέρει κάτι ανάλογο.
Ζήτω οι μεταλλωρύχοι μας!
Ο Θεός μαζί τους!
Είναι ο Λουίς Ορζούα, ο επιστάτης.
Μ' ακούτε;
Ναι.
Σ' ακούω.
Είμαι ο Λόρενς Γκόλμπορν, ο Υπουργός Ορυχείων.
Πώς είστε;
Δεκαεπτά μέρες είναι πάρα πολλές.
Ύστερα από τόσες μέρες,
οι διασώστες είχαν αρχίσει να απελπίζονται.
Ώσπου έλαβαν το μήνυμα
ότι οι 33 μεταλλωρύχοι, όλοι τους,
εξακόσια δέκα μέτρα κάτω,
είναι καλά.
Προς το παρόν, φάρμακα και τρόφιμα σε υγρή μορφή σχεδιασμένα από τη NASA,
αφού το στομάχι των μεταλλωρύχων δεν αντέχει στερεά τροφή ακόμα,
στέλνονται μέσω ενός σωλήνα διαμέτρου 13 εκατοστών.
Οι συγγενείς θα έχουν από σήμερα την ευκαιρία μία φορά τη βδομάδα
να επικοινωνούν μέσω βίντεο κάτω με τους αγαπημένους τους
για περίπου οκτώ λεπτά.
Τρεις εξέδρες βαθέων γεωτρήσεων έχουν στηθεί ήδη.
Το Αυστραλιανό τρυπάνι, Σχέδιο Α',
στοχεύει απευθείας στο καταφύγιο των μεταλλωρύχων
που βρίσκεται 701 μέτρα κάτω από την επιφάνεια.
Το Σχέδιο Γ' περιλαμβάνει ένα καναδικό γεωτρύπανο,
ικανό να ανοίγει τρύπες από τις οποίες χωρά να περάσει άνθρωπος.
Λίγο παρακάτω είναι το Σχέδιο Β'.
Πρόκειται για ένα τρυπάνι Τ-130
το οποίο χειρίζεται ο Αμερικανός μηχανικός Τζεφ Χαρτ.
Είναι αρκετά αμβλύ,
σαν ένα τεράστιο κομπρεσέρ,
αλλά έχει την ικανότητα να σκάβει πολύ γρήγορα.
Ένας είναι ναρκομανής, άλλος καταθλιπτικός,
άλλος διπολικός.
Θ' αρχίσουν να σκοτώνονται μεταξύ τους,
αν μείνουν πολύ ακόμα εκεί κάτω.
Κι η διαδικασία απαιτεί τουλάχιστον άλλους τρεις μήνες.
Τρεις μήνες;
-Γράφεις τώρα; -Ναι.
ΜΕΡΑ 20Η
Με λένε Μάριο Σεπούλβεδα.
Καλώς ήλθατε
στις υπόγειες ανέσεις του Χίλτον Σαν Χοσέ.
Θα σας ξεναγήσουμε.
Παιδιά, στέλνουν κι άλλα πράγματα!
Αθλητικά παπούτσια!
Και iPod για τον καθένα!
Γκόμεζ! Ήρθαν τα τσοντοπεριοδικά σου!
-Μάριο; -Γεια σου, μπαμπά.
-Μας ακούς; -Ακούς, μπαμπά;
Ναι, ναι.
Πώς είσαι, πέρα από αδύνατος;
-Κάτι... -Αδυνάτισες πολύ.
Εσκάρλετ...
Δεν πειράζει, μπαμπά.
Ήταν μια δύσκολη μέρα για τους διασώστες στο ορυχείο Σαν Χοσέ σήμερα.
Παρά την αρχική πρόοδο, το αυστραλιανό τρυπάνι, το Σχέδιο Α',
αντιμετώπισε σοβαρό πρόβλημα, όταν έσπασε ένας σωλήνας,
αναγκάζοντας τη γεώτρηση να σταματήσει.
Να το.
Δεν μπορώ να διακρίνω αν είναι αγόρι ή κορίτσι.
Ας μείνει έκπληξη, Άλεξ.
Δεν θέλω να ξέρω.
Αρκεί να είστε καλά και οι δύο.
Αυτό έχει σημασία μόνο.
Μπαμπά...
Άλεξ...
Μου έλειψες.
Άλλος ένας δικός μας.
Όχι, μην το τραβάς αυτό.
Δεν είναι ανάγκη να το δει ο κόσμος.
Ας μην τους το δείξουμε.
Το γεγονός ότι υπηρέτησα στον στρατό για ένα διάστημα
με βοήθησε να γνωρίζω πώς να οργανώνω τους ανθρώπους.
Έγινες διάσημος, Μάριο.
Ήταν εδώ ο Δον Φρανσίσκο.
Είπε χθες το βράδυ
πως είσαι ο πιο διάσημος άντρας στη Χιλή.
Ο Δον Φρανσίσκο είπε κάτι τέτοιο;
Θα σας βγάλουμε έξω,
για να δείτε τους συγγενείς σας
ως τα Χριστούγεννα.
Θα σας περιμένουμε. Αντίο κι ο Θεός μαζί σας.
-Εντάξει. Έκλεισε. -Χριστούγεννα;
-Ακούστε! -Είναι σε τρεις μήνες!
Όχι, ακούστε με!
Δυσάρεστα νέα από τη Χιλή: το γεωτρύπανο του Καναδά,
το Σχέδιο Γ', έκλεισε επ' αόριστον, λόγω απρόσμενων τεχνικών δυσκολιών.
Το τρυπάνι από το οποίο οι συγγενείς είχαν ελπίδες,
επιστρέφει στην πατρίδα του.
Βάλε τον άντρα σου να τα υπογράψει.
Και σε παρακαλώ,
αν έχεις κάποια ερώτηση, πάρε με τηλέφωνο, εντάξει;
Θα τα διαβάσω και θα μιλήσω με τον Μάριο.
Μιλάμε για...
πολλά λεφτά.
Κάτι,
μην το βγάλεις παραέξω.
-Φάρκας! -Δείτε, ο Φάρκας!
Πώς είστε;
Θα σας δώσω χρήματα,
ώστε οι άντρες σας να μη δουλέψουν για ένα έτος.
Θα δώσω σε κάθε οικογένεια 10.000 δολάρια.
Νταρίο...
Νταρίο.
Ο τεράστιος βράχος, ο επονομαζόμενος "μεγάλιθος",
δύο φορές όσο το κτήριο Εμπάιρ Στέιτ,
εικάζεται ότι μετακινήθηκε τις τελευταίες ώρες,
καθιστώντας πιο επιτακτικές
τις προσπάθειες διάσωσης εδώ στην επιφάνεια.
ΜΕΡΑ 50Η
Χτυπήσαμε ατσάλι.
Μάλλον κάποια οριζόντια στήριξη,
κάποια δοκό.
Σπάσαμε το ρημάδι
και το κομμάτι που έσπασε έχει ξεμείνει κάτω.
Ας το αντικαταστήσουμε.
Όχι. Το σπασμένο κομμάτι είναι σε βάθος 433 μέτρων.
Πρέπει να το βγάλουμε για να συνεχίσουμε,
ό,τι και να γίνει.
Θα πάρω κάποιους γνωστούς στη Βραζιλία
να μου στείλουν μεγάλους μαγνήτες.
Μάριο, δεν ακούω τρυπάνια. Δεν σκάβουν.
Μ' ακούς;
Εντάξει, ωραία.
Γιόνι, άκου αυτό.
"Η Μάρτα, σύζυγος του μεταλλωρύχου Γιόνι Μπάριος,
ζήτησε να απομακρυνθεί η ερωμένη του από τον καταυλισμό
για τρίτη φορά".
"Η ερωμένη του Γιόνι, η Σούζι,
απολαμβάνει τον ρόλο της αντροχωρίστρας".
Τώρα όλοι θα λένε ότι η Σούζι είναι τσούλα
κι εγώ ένας τιποτένιος που το έπαιζε δίπορτο.
Λοιπόν...
Αυτό δεν είναι σωστό.
Δεν το πιστεύω.
Ο ατρόμητος ηγέτης μας, ο Σούπερ Μάριο,
που είναι πρόθυμος ν' αποκαλύψει
ότι εκείνος ευθύνεται αποκλειστικά για την επιβίωσή μας,
θα δημοσιεύσει την περιπέτειά του
για ένα απόρρητο ποσό.
"Απόρρητο ποσό", ε;
Πόσα θα πάρεις, Μάριο;
Σκόπευες μήπως...
να βάλεις κι εμάς στη συμφωνία;
-Ισχύει; -Και βέβαια.
Ξέρεις κάτι, "Ατρόμητε Αρχηγέ";
Μια χαρά θα τα καταφέρναμε και χωρίς εσένα.
Νομίζετε πως σας είχα ανάγκη;
Τον καθέναν σας;
Ξέρετε, ο αρχηγός
φρόντισε να μη λιμοκτονήσετε.
Ο αρχηγός κράτησε τα φώτα αναμμένα.
Όχι, είχες βοήθεια σ' αυτό.
Ναι, εμένα.
Τι κάνεις;
-Δεν σ' έχουμε ανάγκη! -Εσύ φταις!
Φτάνει πια.
Φύγε από δω!
Ο αρχηγός δεν τα παρατάει ποτέ.
Ξέρετε...
χωρίς εμένα, δεν θα βρισκόσασταν εδώ.
Δεν το ζήτησα εγώ αυτό.
Εσείς μου το δώσατε.
Άκου δω, Γκόλμπορν.
Κανένα τρυπάνι δεν δουλεύει.
Αυτό είναι απαράδεκτο!
Δώσαμε εκατομμύρια δολάρια για να τα φέρουμε.
Δεν είναι μυστικό.
Τώρα μου λες ότι και το αμερικάνικο τρυπάνι χάλασε;
Ένα κομμάτι έσπασε, αλλά θα το τραβήξουμε με μαγνήτες από τη Βραζιλία.
Δυνατούς μαγνήτες...
Δεν με νοιάζουν οι μαγνήτες!
Το ορυχείο καταρρέει!
Μας τελειώνει ο χρόνος, Γκόλμπορν.
Ακούγεται ότι θα γίνουν αγωγές
και θ' απαγγελθούν κατηγορίες από τους συγγενείς.
Δεν είναι ανάγκη να σου πω
ότι οι μεταλλωρύχοι κατέχουν
περίοπτη θέση
στην καρδιά του χιλιανού λαού.
Το τελευταίο που θέλουμε είναι να πεθάνουν αυτοί οι άντρες,
με όλο τον κόσμο να παρακολουθεί.
Και δεν θα ήταν υπερβολή να πω
ότι το μέλλον αυτής της κυβέρνησης στηρίζεται στο αποτέλεσμα.
Κύριε Πρόεδρε, μπορώ να...
ΜΕΡΑ 54Η
Νταρίο...
Θες να μου πεις κάτι;
Ξέρεις τη Μαρία, την αδερφή μου, έτσι;
Ναι.
Της κρατάω μούτρα όλη μου τη ζωή.
Με παράτησε, όταν ήμουν μικρός.
Δηλαδή, κι εκείνη ήταν μικρή,
αλλά είχε ήδη μεγαλώσει τα άλλα πέντε αδέρφια μου.
Απλώς, ήθελε να κάνει τη ζωή της.
Δεν μπορούσα να το αντιληφθώ αυτό ως τώρα.
Ξέρω ότι είναι εκεί πάνω και με περιμένει,
αλλά τι να της πω;
Τι πρέπει να κάνω, όταν βγούμε έξω;
Αν βγούμε έξω.
Αγκάλιασέ την
και κλάψε σαν μωρό.
Συγχώρεσέ την για ό,τι έκανε ως τώρα.
Και προσευχήσου στον Θεό να σε συγχωρήσει εκείνη.
Είναι η οικογένεια σου.
Πέρα από τη Μαρία, δεν έχεις άλλη οικογένεια.
Η οικογένεια...
Η οικογένεια είναι το παν.
Αυτό το iPod είναι δικό μου.
Είσαι ένας Βολιβιανός Ινδιάνος κλέφτης.
-Όλοι πήραμε iPod. -Αυτό είναι δικό μου.
-Δεν είναι. -Δώσ' μου το iPod, παλιο...
-Δεν είναι δικό σου! -Δώσ' το μου!
Δεν είναι δικό σου, Έλβις!
Μαμάνι...
Σταμάτα! Μικρέ, κοίτα με.
Κοίτα με!
Ο διάβολος είναι που οδηγεί το χέρι σου.
Δώσ' το μου.
Θα σκότωνες έναν άνθρωπο
γι' αυτήν τη σαχλαμάρα;
Γιατί;
Επειδή ένας εύπορος είπε πως θα μας δώσει λεφτά;
Επειδή μια τσούλα γράφει κουτσομπολιά για την προσωπική ζωή σας;
Έλα δω.
Και λοιπόν;
Θα σου σπάνε μερικοί τα νεύρα
επειδή είσαι Βολιβιανός;
Και λοιπόν;
Έλα δω.
Ενώ εγώ;
Λέω πως τάχα είμαι αρχηγός εδώ κάτω.
Το παίζω μάγκας και συλλογιέμαι
πως τα έκανα όλα μόνος μου.
Όχι.
Δεν είμαι ο εαυτός μου.
Δεν είμαστε έτσι εμείς.
Όλοι ξέρουμε τι γίνεται εκεί πάνω.
Είναι ένα τσίρκο.
Γι' αυτό ας μην το παρατραβάμε.
Ας μην το κάνουμε,
γιατί δεν θα μας βγει σε καλό.
Σε τίποτα.
Μπήκαμε εδώ μέσα μεταλλωρύχοι και θα βγούμε έξω...
μεταλλωρύχοι.
Δεν υπέγραψα το συμβόλαιο για το βιβλίο.
Ήμουν έτοιμος;
Ναι.
Ήθελα να φροντίσω την οικογένεια και το παιδί μου;
Ναι. Αλλά δεν το έκανα.
Δεν το έκανα. Γιατί;
Εξαιτίας σας.
Επειδή είστε αδέρφια μου,
και για να παραμείνουμε αδέρφια, πρέπει να προσπαθήσουμε μαζί
να βγούμε από δω.
Ναι.
Λυπάμαι.
Λυπάμαι πολύ.
Καλώς ήρθες και πάλι, Μάριο.
Καλώς ήρθες.
Έρχεται!
Το ήξερα!
Ναι!
Ξαναπιάνουμε δουλειά!
Βισέντε!
Εμπρός, σήκω!
Έλα να βγάλουμε τους μεταλλωρύχους!
Το τραβήξαμε και ξαναξεκινάμε.
Υπολογίζω πως θα 'μαστε στο καταφύγιο σε 20-40 ώρες.
Έι, Βισέντε! Ε, παιδιά.
Ελάτε, πάμε.
Φέρτε λίγο καφέ εδώ.
Έλα, μικρέ!
Υπαστυνόμε...
Γκρέμισε τον φράχτη.
Όλον.
Μάλιστα.
Περάστε μέσα όλοι.
Παρακαλώ.
ΜΕΡΑ 58Η
Πλησιάζετε πολύ σε σιδερένιες δοκούς στήριξης.
Αν το τρυπάνι χτυπήσει τις δοκούς, θα σπάσει.
Θα πρέπει ν' ανοίξουμε τρύπα εμείς από δω κάτω.
Πώς;
Με ελεγχόμενη έκρηξη.
Όχι, Δον Λούτσο. Δεν συμφωνώ.
Το βουνό είναι τελείως ασταθές. Πρέπει να βρούμε άλλη λύση.
Το ξέρουμε.
Ξέρουμε πως είναι ασταθές,
αλλά είναι η μόνη λύση.
Είμαστε όλοι έτοιμοι να βγούμε από δω
ή να πεθάνουμε προσπαθώντας.
Άλεξ! Μάριο!
Θα ενισχύσουμε τη δοκό μ' αυτά εδώ τα ξύλα.
Τα εκρηκτικά θα μπουν εδώ σε αντίστοιχη διάταξη.
Τζέσι...
Θα σε πάω στο νοσοκομείο.
Όχι, θα μείνω εδώ, Δον Χοσέ.
Δεν αφήνω τον Άλεξ.
Σούζι...
Από τον Γιόνι.
Μου έγραψε!
Θεέ μου!
Μίλησε με τον Υπουργό. Ανήκεις στον καταυλισμό μας.
-Μπορώ να μπω; -Ναι.
Μάρτα, γιατί αποχωρείς;
Αποφάσισα να τον παρατήσω.
Δεν του αξίζει μια γυναίκα σαν εμένα.
Άλλωστε, πέρδεται στον ύπνο του.
Με συγχωρείτε.
Τζεφ, κατέβα κάτω.
Εντάξει.
Γονάτισε.
Είθε οι θεοί να σε βοηθήσουν
να σώσεις τον Κάρλος Μαμάνι,
τον γιο μου. Εντάξει;
Εντάξει.
Ευχαριστώ.
Κάρλος Μαμάνι.
Εντάξει;
Έτοιμες, δεσποινίδες μου;
Φοβερή η πρώτη μέρα σου. Ε, Βολιβιανέ;
Ζήτα υπερωρίες.
Έλα, λοιπόν.
Τρία, δύο, ένα!
Δείτε!
Έρχεται!
Ωραία, μπήκαμε.
Τα κατάφερες! Ευχαριστώ, Τζεφ.
Είσαι ο νέος ήρωας της Χιλής.
Ντυμένος με τα χρώματα της σημαίας της χώρας,
αυτός είναι ο Fenix-1,
ο κλωβός διάσωσης, στον οποίο οι αρχές της Χιλής
μαζί με τον υπόλοιπο πλανήτη, έχουν εναποθέσει τις ελπίδες τους.
Ο κλωβός σχεδιάστηκε για να μεταφέρει τους 33 μεταλλωρύχους έναν-έναν
από τα 700 μέτρα κάτω από το έδαφος
στο φως του ήλιου που έχουν να αντικρίσουν 62 μέρες.
Τράβα το.
Εντάξει.
Βυθίζεται.
Με τι ρυθμό;
Πολύ γρήγορα.
Βλέπεις την πράσινη γραμμή;
Βάλαμε αυτό το σημάδι χθες.
Βλέπεις πόσο κατέβηκε;
Φαίνεται πως η έκρηξη είχε κι ένα κόστος.
Είναι 700.000 τόνοι πέτρας
και κάθονται κατευθείαν πάνω από το κεφάλι τους.
Το θέμα δεν είναι αν θα καταρρεύσει, αλλά πότε.
Λοιπόν, παιδιά, ακούστε πώς έχουν τα πράγματα.
Δεν έχουμε χρόνο να ενισχύσουμε το φρεάτιο.
Αν πάθει κάτι ο κλωβός διάσωσης,
αν πάθει βλάβη ο μηχανισμός του ή καταρρεύσουν τα τοιχώματα του φρεατίου,
οφείλω να σας πω
ότι υπάρχει σοβαρή πιθανότητα να μην μπορέσουμε να σας βγάλουμε.
Αυτός που θα βγει πρώτος
διατρέχει τον μεγαλύτερο κίνδυνο.
Αλλά μπορεί να είναι, επίσης, ο μόνος που θα διασωθεί.
Αποφασίστε ποιος θα είναι αυτός.
13 ΟΚΤΩΒΡΙΟΥ 2010
ΜΕΡΑ 69Η
Fenix.
Κύριε;
Είμαστε έτοιμοι ν' αρχίσουμε.
Έλα.
-Ναι. -Εμπρός, Άλεξ!
Τα λέμε, γερόντια.
Επάνω.
Εντάξει;
Εντάξει.
Μπες μέσα.
Είμαστε έτοιμοι.
Κύριε, είναι έτοιμοι ν' ανέβουν.
Εντάξει.
Μετρώντας αντίστροφα απ' το τρία, αρχίστε την ανέλκυση.
Η ανέλκυση αρχίζει σε τρία, δύο...
Πάμε!
Επτακόσια μέτρα.
Μια χαρά τον βλέπω τον κύριο Βέγκα.
Ο κλωβός συνεχίζει σταθερά. 500 μέτρα.
Έφτασε στα 500 μέτρα.
Κοίτα, η καρδιά του πάει να σπάσει.
Έχει άγχος. Ποιος δεν θα 'χε;
Το βουνό είναι σταθερό.
Όλα φαίνονται εντάξει.
Ο ρυθμός ανέλκυσης είναι φυσιολογικός.
Τετρακόσια μέτρα.
Τριακόσια μέτρα.
Ιγκνάσιο, τι συμβαίνει;
Ο κλωβός φράκαρε και χάσαμε τα βιομετρικά.
Υπάρχει πρόβλημα.
-Αναμένετε. -Δεν κινείται.
Δεν έχουμε οπτική επαφή.
Θα αντιστρέψω τη φορά.
Δον Λούτσο.
Ο κλωβός φράκαρε.
Αντιστρέφουν τη φορά του.
Τι έγινε;
Πάμε.
Αρχίζει η κάθοδος.
Αναπνέει;
Δεν ξέρουμε πόσο οξυγόνο τού απομένει.
Αμάν!
-Φωτίστε εκεί κάτω. -Τίποτα;
Θα ξαναπροσπαθήσω.
Η τροχαλία σταμάτησε.
Ωραία, κινείται.
Ο κλωβός κινείται.
Τι έγινε;
Χάσαμε επαφή με τον Άλεξ.
Έχασαν επαφή.
Τα κατάφερε;
Τα κατάφερε!
Μπαμπά...
Αυτή είναι η κορούλα σου.
Εσπεράνζα.
Ω, Θεέ μου!
Μάριο.
Καλή τύχη, Μάριο.
Τα λέμε σύντομα.
Αντίο, τεμπέληδες!
Σας αγαπώ!
Ναι, μωρό μου! Πάμε!
Έρχομαι, Κάτι!
Υπουργέ. Συναντιόμαστε, επιτέλους.
-Να με λες Λόρενς, Μάριο. -Λόρενς.
-Μάριο! -Μάριο! Εδώ!
Μάριο! Μάριο!
Αδέρφια μου, σας ευχαριστώ!
Ευχαριστώ για όλα!
-Πάμε ένα "Χι"! -Χι!
-Πάμε ένα "Λη"! -Λη!
Χι, χι, χι! Λη, λη, λη!
Ζήτω η Χιλή!
Περισσότερο από ένα δισεκατομμύριο άνθρωποι ανά τον κόσμο παρακολουθούν
το θαύμα που λαμβάνει χώρα στην έρημο Ατακάμα.
Ύστερα από 62 μέρες,
η νύχτα θα 'ναι μακριά στο ορυχείο Σαν Χοσέ,
αλλά κανείς δεν θα πέσει για ύπνο.
Ευχαριστούμε που δεν μας παρατήσατε!
Σ' αγαπώ, Κοπιαπό!
Έλβις, Έλβις!
Γιόνι, Γιόνι!
-Σούζι! -Σ' αγαπώ!
Νταρίο...
Η αδερφή μου, Μαρία Σεγκόβια;
Εκεί είναι. Έλα.
Εδώ.
Νταρίο!
Πού;
Μαρία;
Σ' ευχαριστώ.
ΕΔΩ ΕΖΗΣΑΝ 33 ΜΕΤΑΛΛΩΡΥΧΟΙ 5 ΑΥΓΟΥΣΤΟΥ - 13 ΟΚΤΩΒΡΙΟΥ
Ο ΘΕΟΣ ΗΤΑΝ ΜΑΖΙ ΜΑΣ
Η ΕΤΑΙΡΕΙΑ ΕΞΟΡΥΞΗΣ ΑΠΑΛΛΑΧΘΗΚΕ ΑΠΟ ΤΗΝ ΚΑΤΗΓΟΡΙΑ ΤΗΣ ΕΓΚΛΗΜΑΤΙΚΗΣ ΑΜΕΛΕΙΑΣ.
ΟΙ ΜΕΤΑΛΛΩΡΥΧΟΙ ΔΕΝ ΑΠΟΖΗΜΙΩΘΗΚΑΝ ΠΟΤΕ.
Οι 33 ΟΠΩΣ ΕΙΝΑΙ ΣΗΜΕΡΑ:
ΜΑΡΙΟ ΣΕΠΟΥΛΒΕΔΑ
ΣΑΜΟΥΕΛ ΑΒΑΛΟΣ
ΡΑΟΥΛ ΜΠΟΥΣΤΟΣ
ΟΜΑΡ ΡΕΪΓΑΔΑΣ
ΕΝΤΙΣΟΝ ΠΕΝΙΑ "ΕΛΒΙΣ"
ΓΙΟΝΙ ΜΠΑΡΙΟΣ
ΡΕΝΑΝ ΑΒΑΛΟΣ
ΒΙΚΤΟΡ ΣΕΓΚΟΒΙΑ
ΚΛΑΟΥΝΤΙΟ ΑΚΟΥΝΙΑ
ΧΟΣΕ ΕΝΡΙΚΕΖ "ΠΑΣΤΟΡΑΣ"
ΜΑΡΙΟ ΓΚΟΜΕΖ
ΚΑΡΛΟΣ ΜΠΑΡΙΟΣ
ΠΕΔΡΟ ΚΟΡΤΕΖ
ΦΛΟΡΕΝΣΙΟ ΑΒΑΛΟΣ
ΚΑΡΛΟΣ ΜΑΜΑΝΙ "ΒΟΛΙΒΙΑΝΟΣ"
ΑΛΕΞ ΒΕΓΚΑ
ΕΣΤΕΜΠΑΝ ΡΟΧΑΣ
ΧΟΣΕ ΟΧΕΔΑ
ΧΟΥΑΝ ΙΛΑΝΕΣ
ΠΑΜΠΛΟ ΡΟΧΑΣ
ΝΤΑΡΙΟ ΣΕΓΚΟΒΙΑ
ΚΛΑΟΥΝΤΙΟ ΓΙΑΝΙΕΖ
ΟΣΜΑΝ ΑΡΑΪΑ
ΤΖΙΜΙ ΣΑΝΤΣΕΖ
ΧΟΡΧΕ ΓΚΑΛΕΓΚΙΓΙΟΣ
ΒΙΚΤΟΡ ΖΑΜΟΡΑ
ΧΟΥΑΝ ΚΑΡΛΟΣ ΑΓΚΙΛΑΡ
ΡΙΤΣΑΡΝΤ ΒΙΓΙΑΡΟΕΛ
ΚΑΡΛΟΣ ΜΠΟΥΓΚΕΝΙΟ
ΝΤΑΝΙΕΛ ΧΕΡΕΡΑ
ΑΡΙΕΛ ΤΙΚΟΝΑ
ΛΟΥΙΣ ΟΡΖΟΥΑ "ΔΟΝ ΛΟΥΤΣΟ"
ΠΑΡΑΜΕΝΟΥΝ ΑΔΕΛΦΩΜΕΝΟΙ ΜΕΧΡΙ ΚΑΙ ΣΗΜΕΡΑ.
ΣΤΗ ΜΝΗΜΗ ΤΟΥ ΦΙΛΟΥ ΜΑΣ ΤΖΕΪΜΣ ΧΟΡΝΕΡ
Υποτιτλισμός: Φίλιππος Ηρακλειώτης